Luister … na die stiltes! - Voelgoed
Tuis Voelgoed Blogs Luister … na die stiltes!
Luister … na die stiltes!
Ek lees in The Music Shop van Rachel Joyce hoe die hoofkarakter se ma, Peg, vir hom van musiek leer.
Sy sê die belangrikste deel van musiek is die stiltes. Sy lê klem daarop dat die stilte voordat die musiek begin en die stilte aan die einde verskil. As hy vra hoekom, verduidelik sy dat dit is omdat die wêreld verander terwyl mens luister. (Lees dit weer: die wêreld verander terwyl mens luister!) Sy gebruik dan Beethoven se 5de simfonie om vir hom te wys dat daar ook stiltes in die middel van die musiek is.
'Hear that?' She lifted the needle.
'You heard the little pause in the middle?'
'You see?' You see what Beethoven's doing? There is silence inside music too. It's like reaching a hole. You don't know what will happen next.'
Dit is 'n groot ding wat Frank se ma hom hier leer. Oor musiek en oor Beethoven, ja, maar ook oor die lewe. Hoe baie mis ons nie omdat ons die stiltes mis nie? Ons spring bo-oor die gate omdat ons dink ons MOET weet wat volgende gaan gebeur, en in die proses ontneem ons onsself van daardie asem-intrek oomblik voor die volgende jubelende akkoord. Ons steel die opwinding, die verrassings wat die lewe se komponis vir ons weggesteek het. O ja, al daardie verrassings is beslis nie lekker nie, en al die opwinding verseker nie positief nie. Maar die stilte vooraf sou dit dalk meer draaglik gemaak het. En die stilte agterna gee heelmaak-tyd.
Dié hoofstuk van The Music Shop eindig só: Silence was where the magic happened.
Sjjjjjjjt gou-gou. Luister!
Volgende artikelNa al die preke, waar is die deurbraak?
Nuwe blik op 'n ou kwessie
Blogger - Perle du Plessis - Januarie 23, 2018
So draf 2018 al weer op 'n gemaklike pas! Uit ondervinding het ek geleer om nou spaarsamig met my nuwejaarsvoornemens om te gaan.